ga ga ga en ga ga ga en de bg es cs nb de fi el de fr hbs_lat nap lv lt hu als nl uk pt ro sk sl fi sv de bg es cs nb de fi el de fr hbs_lat nap lv lt hu als nl uk pt ro sk sl fi sv es ga ga ga ga ga ga ga ga ga ga hu ca ru ga ga cs ga ga ga ga ga hu ca ru ga ga cs ga ga ga ga ga ga ga ga ga ga ga ga ga ca ga ga ga ga ga ga ga ga ga ga ga ca ga ga fr fr ga ga fr ga de ga ga pt ga ga mg ga ga cs fr ga de ga ga pt ga ga mg ga ga cs fr en en ga ga ga cs ga ga la en ga ga ga cs ga ga la en ga ga ga cs ga ga ga ga ga sk ga ga en ga ga ga ga ga ga sk ga ga en ga ga ga ga ga ga en de ga ga ga ga ku it en ga ga ga cs ga sk ga ku it en ga ga ga cs ga sk ga ga ga ga ga en hu ga ga en hu ga ga ru fr ga ga ga nl ga en ga ga sk ga ga ga ga ga hu es es sk it ga it ga it ga it ga it ga ga ga ga ga ga nl ga ga de ga es ga ga de ga es ga ga de ga es ga ga ga ga de ga es ga ga de ga es ga ga ga ga ga ga de ga es ga ga ga ga ga ga is ga ga cs ga ga ga de ga es ga de ga es ga ga de ga es ga de ga es ga de ga es ga ga ga ga ga ga ga ga ga ga ga ga ga ga en en en en ga ga ga ga cs ga hbs_lat ga ga ga de ga es ga de ga en es en pt es fr es es fr pl en lv en hu it nl pl ca de de ja jbo fr ga de ga es ga ga ga ga ga ga ga ga ga ga ga ga ga ga ga ga ga ga ga de ga es ga ga ga ga ga ga ga ga ga ga ga fr ga ga ca ga ga ca ga ga ca war ga ca ga ga ga ga ga ga ga ga ga ga ga ga ga ga ga ga ga ga ga ga ga ga ga ga ga en sk ga ga ga ga ga de ga es ga de ga es ga ga ga de ga es ga de ga es ga ga ga ga de ga es ga de ga es ga ga ga ga ga hu ga ga ga ga ga ga ga ga fr ga de ga es es ga de ga es en sk en ga ga ga ga sk ga ga pt ga cs en la ga ga ga en ga ga ga en es es en es fr ga en de en bg es cs nb de fi el de fr hbs_lat nap lv lt hu als nl uk pt ro sk sl fi sv es sw tl vep ga ga en uz es ga es
An Ghréig: an tríú clár coigeartaithe eacnamaíoch - Consilium
Úsáidimid fianáin chun a áirithiú go mbeidh an taithí brabhsála is fearr agat ar ár láithreán gréasáin. Féadfaidh tú tuilleadh eolais a fháil ar an úsáid a bhainimid as fianáin agus faoin gcaoi ar féidir leat do chuid socruithe ríomhaire a athrú.
Glacaim le fianáin  Diúltaím fianáin
Téigh chuig clár na n-ábhar
Is í an Chomhairle Eorpach an institiúid de chuid an Aontais Eorpaigh a leagann amach na treoirlínte ginearálta polaitiúla agus na tosaíochtaí ginearálta. Tá sí comhdhéanta de cheannairí stáit nó rialtais na mBallstát mar aon lena hUachtarán agus Uachtarán an Choimisiúin.
Tuilleadh eolais faoi ról na Comhairle Eorpaí
Clár oibre polaitiúil an Aontais a leagan amach
An ról in ainmniúcháin agus i gceapacháin
Donald Tusk, Uachtarán na Comhairle Eorpaí
Stair Chruinnithe  Mullaigh an Limistéir Euro
Is í Comhairle an Aontais Eorpaigh an institiúid ina mbíonn ionadaithe thar ceann rialtais na mBallstát. Tugtar Comhairle an Aontais uirthi freisin go neamhfhoirmeálta agus is sa Chomhairle a thagann airí náisiúnta ó thíortha uile an Aontais Eorpaigh le chéile chun dlíthe a ghlacadh agus chun beartais a chomhordú.
Léigh níos mó faoi obair na Comhairle
A ról i gcomhaontuithe idirnáisiúnta
Oibríonn Comhairle an Aontais Eorpaigh agus an Chomhairle Eorpach ar réimse leathan de shaincheisteanna a mbíonn tionchar acu ar leas an Aontais agus ar leas a chuid saoránach.
Lean na forbairtí is déanaí maidir le ceapadh beartais agus reachtaíocht atá faoi chaibidlíocht.
Machnamh maidir le todhchaí an Aontais Eorpaigh
Comhaontú Pháras maidir leis an athrú aeráide
Bearta sriantacha an Aontais Eorpaigh a ghlacadh - 'smachtbhannaí'
Margadh Aonair Digiteach don Eoraip
Comhar an Aontais Eorpaigh maidir leis an tslándáil agus leis an gcosaint
Buiséad an Aontais do 2017
An comhrac in aghaidh na sceimhlitheoireachta
An Ghréig: an tríú clár coigeartaithe eacnamaíoch
Machnamh maidir le todhchaí an Aontais Eorpaigh
Comhaontú Pháras maidir leis an athrú aeráide
Bearta sriantacha an Aontais Eorpaigh a ghlacadh - 'smachtbhannaí'
Margadh Aonair Digiteach don Eoraip
Comhar an Aontais Eorpaigh maidir leis an tslándáil agus leis an gcosaint
Buiséad an Aontais do 2017
An comhrac in aghaidh na sceimhlitheoireachta
An Ghréig: an tríú clár coigeartaithe eacnamaíoch
Féach na beartais uilig
Tagann ceannairí an Aontais Eorpaigh le chéile ar a laghad 4 huaire sa bhliain sa Chomhairle Eorpach.
Tagann Comhairle an Aontais Eorpaigh le chéile i bhfoirmíochtaí difriúla de réir na topaice atá á phlé.
Is iad na Coistí agus na Meithleacha a dhéanann an réamhobair ar na comhaid sula bpléitear ag cruinnithe na Comhairle iad.
Féach na cruinnithe uilig
Féach na cruinnithe uilig
Féach na cruinnithe uilig
Bíonn doiciméid na Comhairle agus na Comhairle Eorpaigh ar fáil tríd an gclár poiblí, i gcomhréir le rialacha an Aontais Eorpaigh maidir le trédhearcacht.
Is féidir freisin breathnú ar fhoilseacháin na Comhairle, rochtain a fháil ar na cartlanna agus an reachtaíocht a chuardach a ndéanann an Chomhairle idirbheartaíocht uirthi i gcomhar le Parlaimint na hEorpa.
Tuilleadh eolais faoi dhoiciméid agus faoi fhoilseacháin
Déan cuardach sa chlár
PRADO - Doiciméid aitheantais agus taistil
Cuardaigh gníomhartha reachtacha faoi 'comhchinnteoireacht'
Cuardaigh bunachar sonraí na gcomhaontuithe agus na gcoinbhinsiún
Déan cuardach sa chlár
PRADO - Doiciméid aitheantais agus taistil
Cuardaigh gníomhartha reachtacha faoi 'comhchinnteoireacht'
Cuardaigh bunachar sonraí na gcomhaontuithe agus na gcoinbhinsiún
Is í an phreasoifig an chéad phointe teagmhála do gach iarratas ó na meáin. Bíonn na preasoifigigh ag labhairt 'i modh rúin' faoi ghníomhaíochtaí na Comhairle.
Tionólann an phreasoifig preasócáidí, cuireann sí tuairisciú closamhairc ar fáil do na mórimeachtaí agus soláthraíonn sí áiseanna d'iriseoirí.
Faigh tuilleadh eolais faoi sheirbhísí an phreasa
Creidiúnú do na meáin
Síntiúis ríomphoist agus SMS
Stiúideonna teilifíse agus raidió
Creidiúnú do na meáin
Síntiúis ríomphoist agus SMS
Stiúideonna teilifíse agus raidió
Tá ceanncheathrú Chomhairle an Aontais Eorpaigh agus na Comhairle Eorpaí lonnaithe sa Bhruiséil (an Bheilg).
Is féidir dul i dteagmhail chun cuairt a eagrú, ceisteanna a chur maidir le hobair an dá institiúid, agus doiciméad a iarraidh, i measc seirbhísí eile.
Féach gach faisnéis teagmhála
Tabhair cuairt ar an gComhairle
Tabhair cuairt ar an gComhairle
Cúnamh airgeadais do Bhallstáit an limistéir euro >
An Ghréig: an tríú clár coigeartaithe eacnamaíoch
Cúnamh airgeadais do Bhallstáit an limistéir euro
Féadfaidh Ballstáit atá sa limistéar euro agus a bhfuil deacrachtaí maoinithe acu tacaíocht airgeadais a fháil tríd an Sásra Cobhsaíochta Eorpach, faoi choinníollacha áirithe.
An Ghréig: an tríú clár coigeartaithe eacnamaíoch
An tríú clár coigeartaithe eacnamaíoch don Ghréig: na príomhphointí
Amlíne na bpríomheachtraí i ndáil leis an tríú clár cúnaimh airgeadais don Ghréig
An Ghréig: an tríú clár coigeartaithe eacnamaíoch
Tráinse iasachta de EUR 8.5 bhilliún don Ghréig formheasta ag bord stiúrthóirí an tSásra Cobhsaíochta Eorpaigh
Críoch curtha ag an nGrúpa Euro leis an bplé maidir leis an dara hathbhreithniú ar an gclár
Ba dhíol sásaimh don Ghrúpa Euro an dul chun cinn agus chuir sé tús leis an bplé ar inbhuanaitheacht fiachais
Comhaontú ar phríomhghnéithe athchóirithe beartais
Molann an Grúpa Euro go gcuirfear clabhsúr mear ar an gcomhaontú ar an leibhéal foirne
Taispeáin an amlíne ina hiomláine
Cuireadh tús leis an tríú clár coigeartaithe eacnamaíoch don Ghréig ar an 19 Lúnasa 2015 agus beidh sé i bhfeidhm go dtí an 20 Lúnasa 2018.
Tá cúnamh airgeadais ar fiú suas le EUR 86 bhilliún é á chur ar fáil ag an Sásra Cobhsaíochta Eorpach (SCE) faoin gclár.
Ar na coinníollacha chun cúnamh airgeadais a fháil, tá roinnt beart agus athchóirithe a gheall an Ghréig a chur chun feidhme d’fhonn aghaidh a thabhairt ar na dúshláin eacnamaíocha atá roimpi faoi láthair.
Is é aidhm fhoriomlán an chláir a áirithiú go bhfillfear ar fhás eacnamaíoch inbhuanaithe sa Ghréig.
Ar an 8 Iúil 2015, rinne an Ghréig iarratas oifigiúil ar thacaíocht cobhsaíochta i bhfoirm iasachta rialtais ón Sásra Cobhsaíochta Eorpach. Rinne sí an t-iarratas chun friotháil ar a hoibleagáidí fiachais agus chun cobhsaíocht an chórais airgeadais a áirithiú.
Iarraidh ar thacaíocht cobhsaíochta thar ceann na Poblachta Heilléanaí, 8 Iúil 2015
Níl an acmhainn seo ar fáil faoi láthair ach amháin sa teanga (sna teangacha) seo a leanas:
Ar an 8 Iúil 2015, chuir Bord Gobharnóirí SCE de chúram ar an gCoimisiún Eorpach measúnú a dhéanamh ar rioscaí maidir le cobhsaíocht airgeadais an limistéir euro, inbhuanaitheacht fiachais na Gréige agus na riachtanais a d'fhéadfadh a bheith aici amach anseo ó thaobh maoiniúcháin. Is gá an mheastóireacht seo a dhéanamh sula bhféadfar tús a chur leis an gcaibidlíocht mar gheall ar chlár.
Litir ó J. Dijsselbloem, Cathaoirleach Bhord Gobharnóirí an tSásra Eorpaigh um Chobhsaíocht, chuig an gCoimisiún Eorpach agus chuig an mBanc Ceannais Eorpach maidir le hiarraidh na Gréige ar thacaíocht cobhsaíochta
Níl an acmhainn seo ar fáil faoi láthair ach amháin sa teanga (sna teangacha) seo a leanas:
Tar éis na meastóireachta ón gCoimisiún Eorpach, a rinneadh i gcomhar le BCE agus a eisíodh ar an 10 Iúil 2015, d'aontaigh Bord Gobharnóirí an tSásra Cobhsaíochta Eorpaigh go bhféadfaí tús a chur leis an gcaibidlíocht maidir le clár nua cúnamh airgeadais don Ghréig.
Measúnú arna dhéanamh ag an gCoimisiún Eorpach, i gcuibhreann leis an mBanc Ceannais Eorpach, ar iarraidh na Gréige ar thacaíocht cobhsaíochta,10 Iúil 2015
Níl an acmhainn seo ar fáil faoi láthair ach amháin sa teanga (sna teangacha) seo a leanas:
Leis an anailís ar inbhuanaitheacht fiachais na Gréige, a rinne an Coimisiún Eorpach i gcomhar le BCE, measadh go bhféadfaí inbhuanaitheacht fiachais a bhaint amach trí chlár forleathan inchreidte athchóirithe agus trí bhearta breise i dtaca leis an bhfiachas, gan leas a bhaint as caolchorrlaigh ainmniúla.
I gcomhréir leis an ráiteas ón gCruinniú Mullaigh Euro ar an 12 Iúil, dhearbhaigh an Grúpa Euro ar an 14 Lúnasa 2015 go raibh sé réidh le féachaint ar bhearta breise lena n-áiritheofaí go bhfanfadh ollriachtanais maoiniúcháin na Gréige ar leibhéal inbhuanaithe. Tharlódh go n-áireofaí sna bearta sin tréimhsí cairde agus aisíocaíochta níos faide; is ag brath ar chur chun feidhme iomlán na mbeart a comhaontaíodh sa chlár a bheidh siad.
Anailís an Choimisiúin Eorpaigh ar inbhuanaitheacht fiachais na Gréige (mí Iúil 2015)
Níl an acmhainn seo ar fáil faoi láthair ach amháin sa teanga (sna teangacha) seo a leanas:
Ag an gcruinniú a bhí aige ar an 24 Bealtaine 2016, chomhaontaigh an Grúpa Euro roinnt beart le hinbhuanaitheacht fhiachas poiblí na Gréige a áirithiú. Roinntear na bearta i mbearta gearrthéarma, bearta meántéarma agus bearta fadtéarma. Cuirfear cuid de na bearta sin chun feidhme roimh dheireadh an chláir, agus cuirfear na cinn eile chun feidhme nuair a thabharfar an clár chun críche. Cinnfear raon feidhme na gceann deiridh sin ar anailís nuashonraithe maidir le hinbhuanaitheacht fiachais.
Ráiteas ón nGrúpa Euro maidir leis an nGréig, 24 Bealtaine 2016
Níl an acmhainn seo ar fáil faoi láthair ach amháin sa teanga (sna teangacha) seo a leanas:
Ar an 5 Nollaig 2016, d’fhormhuinigh an Grúpa Euro sraith iomlán na mbeart gearrthéarmach maidir le faoiseamh fiachais don Ghréig. Beidh tionchar dearfach suntasach ag na bearta sin ar inbhuanaitheacht fhiachas poiblí na Gréige. Áirítear leo:
próifíl aisíocaíochta na Gréige a dhéanamh socair laistigh den mheánaibíocht ualaithe reatha d’iasachtaí suas le 32.5 bliain
riosca a bhaineann leis an ráta úis a laghdú trí úsáid a bhaint as straitéis mhaoinithe EFSF agus SCE, gan costais bhreise a thabhú do thíortha a bhí rannpháirteach sa chlár, tráth dá raibh
corrlach an ráta úis uaschéimnigh a tharscaoileadh don bhliain 2017, rud a bhaineann leis an tráinse um aischeannach fiacha de chuid dara clár na Gréige
Ghlac boird stiúrthóirí SCE agus EFSF na bearta go foirmiúil ar an 23 Eanáir 2017 agus réitigh siad an bealach lena gcur chun feidhme.
Ráiteas ón nGrúpa Euro maidir leis an nGréig, an 5 Nollaig 2016
Níl an acmhainn seo ar fáil faoi láthair ach amháin sa teanga (sna teangacha) seo a leanas:
Gníomhaíochtaí a chaithfear a dhéanamh roimh ré
Tar éis an mheasúnaithe a rinneadh ar rioscaí, ar riachtanais maoiniúcháin agus ar inbhuanaitheacht fiachais, tháinig ceannairí thíortha an limistéir euro ar chomhaontú leis an nGréig, ar an 13 Iúil 2015, maidir le riar gníomhaíochtaí a chaithfear a chur chun feidhme sula gcuirfear tús leis an gcaibidlíocht maidir leis na coinníollacha a leagtar amach sa mheabhrán tuisceana.
Áirítear ar na gníomhaíochtaí sin a comhaontaíodh roimh ré:
bearta maidir le hathchóiriú CBL agus pinsean
an Treoir maidir le Téarnamh agus Réiteach na mBanc a thrasuí (rialacha an aontais baincéireachta)
neamhspleáchas an údarás staidrimh Heilléanaigh (ELSTAT) a choimirciú
Cód an Nós Imeachta Shibhialta a ghlacadh
Chuir an Ghréig na gníomhaíochtaí sin a comhaontaíodh roimh ré chun feidhme faoin 14 Lúnasa 2015.
Shocraigh an Grúpa Euro go gcuirfí tús leis an gcaibidlíocht maidir leis an gclár nua ar an 16 Iúil 2015, agus chinn bord gobharnóirí SCE, i bprionsabal, tacaíocht cobhsaíochta a dheonú don Ghréig ar an 17 Iúil 2015.
Ar an 19 Lúnasa 2015, d’fhormheas bord gobharnóirí SCE an meabhrán tuisceana ina sonraítear na beartais athchóirithe a chaithfidh an Ghréig a chomhlíonadh, tar éis do Bhallstáit an tSásra Chobhsaíochta Eorpaigh é a fhormhuiniú i gcomhréir lena nósanna imeachta náisiúnta.
An lá céanna, d'fhormheas an bord gobharnóirí an comhaontú iasachta freisin (an 'máistir-chomhaontú maidir le saoráid cúnaimh airgeadais').
Meabhrán tuisceana, 19 Lúnasa 2015
Níl an acmhainn seo ar fáil faoi láthair ach amháin sa teanga (sna teangacha) seo a leanas:
An Máistir-Chomhaontú maidir le Saoráid Cúnaimh Airgeadais, Lúnasa 2015
Níl an acmhainn seo ar fáil faoi láthair ach amháin sa teanga (sna teangacha) seo a leanas:
I mí an Mheithimh 2016, le linn an chéad athbhreithniú ar an gclár, síníodh meabhrán tuisceana forlíontach. Leis sin, tugadh an choinníollacht cothrom le dáta go dtí an tríú ráithe de 2017 trí na táirgí insoláthartha a shonrú sna réimsí den bhunmheabhrán tuisceana.
Meabhrán Tuisceana forlíontach leis an nGréig (Meitheamh 2016)
Níl an acmhainn seo ar fáil faoi láthair ach amháin sa teanga (sna teangacha) seo a leanas:
Plean nuachóirithe d’fhorbairt sócmhainní (Iarscríbhinn a ghabhann leis an meabhrán tuisceana forlíontach leis an nGréig)
Níl an acmhainn seo ar fáil faoi láthair ach amháin sa teanga (sna teangacha) seo a leanas:
Clár maidir le príobháidiú: gníomhaíocht rialtais ar feitheamh (Iarscríbhinn a ghabhann leis an meabhrán tuisceana leis an Ghréig)
Níl an acmhainn seo ar fáil faoi láthair ach amháin sa teanga (sna teangacha) seo a leanas:
Clár na Gréige: na príomhphointí
Is féidir ceithre chatagóir phríomhúla a dhéanamh de na hathchóirithe a comhaontaíodh sa mheabhrán tuisceana:
inbhuanaitheacht fhioscach a athbhunú
cobhsaíocht airgeadais a choimirciú
athchóirithe a chur chun feidhme a chuideoidh le fás agus poist
earnáil an rialtais a nuachóiriú
I measc na gcoinníollacha eile a comhaontaíodh, gheall an Ghréig go mbainfeadh sí leas iomlán as an gcúnamh teicniúil atá ar fáil ón Aontas chun na hathchóirithe sin a leagan amach. Tá an cúnamh teicniúil sin á chomhordú ag an tSeirbhís nua Tacaíochta um Athchóiriú Struchtúrach (SRSS), ar seirbhís de chuid an Choimisiúin Eorpaigh í.
Inbhuanaitheacht fhioscach a athbhunú
Cad tá i gceist le barrachas príomhúil?
Meastar go mbíonn barrachas príomhúil bainte amach ag rialtas nuair a bhíonn a ioncam reatha níos airde ná an caiteachas reatha (seachas i gcás ús ar fhiacha). Má bhíonn barrachais phríomhúla ann sa mheántéarma, is féidir an fiachas poiblí a laghdú agus inbhuanaitheacht fhioscach a athbhunú, rud atá ríthábhachtach chun an fás inbhuanaithe a athshlánú.
Meastar go bhféachfaidh an Ghréig le barrachas príomhúil3.5% de OTI a bhaint amach sa mheántéarma. Leis na nithe seo a leanas, den chuid is mó, a bhainfear amach an méid sin:
athchóirithe fioscacha, lena n-áirítear trí athchóiriú a dhéanamh ar an gcóras CBL agus ar an gcóras pinsean, agus tacófar leis an méid sin le clár uaillmhianach lena dtreiseofar le comhlíonadh cánach agus le bainistiú an airgeadais phoiblí
dul i ngleic le himghabháil cánach, fad a fhéachfar leis go ndéanfar grúpaí leochaileacha a chosaint
Is mar seo a leanas a dhéanfar an coigeartú fioscach chun barrachas príomhúil a bhaint amach:
3.5 % in 2018
Cobhsaíocht airgeadais a choimirciú
Meastar go nglacfaidh an Ghréig bearta d'fhonn bonn fónta a chur faoi earnáil airgeadais na tíre.
Áirítear an méid a leanas ar na coinníollacha a comhaontaíodh sa mheabhrán tuisceana:
aghaidh a thabhairt ar iasachtaí neamhthuillmheacha (NPLanna) in earnáil na baincéireachta
na bainc a athchaipitliú
treisiú le rialú an Chiste Heilléanaigh um Chobhsaíocht Airgeadais (HFSF) agus le rialú na mbanc
Rinne BCE measúnú cuimsitheach ar bhainc na Gréige agus athbhreithniú cuimsitheach ar cháilíocht a gcuid sócmhainní i bhfómhar na bliana 2015. Tar éis an mheasúnaithe, rinneadh athchaipitliú ar na bainc sin faoi mar a comhaontaíodh sa ráiteas ón nGrúpa Euro ar an 14 Lúnasa 2015.
Chun na críche sin, d'íoc an Sásra Cobhsaíochta Eorpach EUR 5.4 billiún amach leis an gCiste Heilléanach um Chobhsaíocht Airgeadais chun an caipiteal príobháideach a bhailigh na bainc a chomhlánú, tar éis na gcinntí a d'éiligh an Coimisiún Eorpach maidir le státchabhair.
Torthaí ar mheasúnú cuimsitheach an Bhainc Cheannais Eorpaigh ar cheithre bhanc mhóra de chuid na Gréige, 31 Deireadh Fómhair 2015
Níl an acmhainn seo ar fáil faoi láthair ach amháin sa teanga (sna teangacha) seo a leanas:
An Treoir maidir le téarnamh agus réiteach institiúidí creidmheasa agus gnólachtaí infheistíochta
Níl an acmhainn seo ar fáil faoi láthair ach amháin sa teanga (sna teangacha) seo a leanas:
An Ciste Heilléanach um Chobhsaíocht Airgeadais
Níl an acmhainn seo ar fáil faoi láthair ach amháin sa teanga (sna teangacha) seo a leanas:
Fás, iomaíochas agus infheistíocht
Tá an Ghréig ceaptha raon leathan athchóirithe a leagan amach agus a chur chun feidhme, ar athchóirithe iad a chuirfeadh leis an bhfás, leis an iomaíochas agus leis an infheistíocht. Tá sé beartaithe na hathchóirithe a chur i bhfeidhm i margaí an tsaothair agus i margaí na dtáirgí go háirithe, lena n-áirítear an margadh fuinnimh. Ba cheart a áirithiú, leis na hathchóirithe, go gcloífear go hiomlán le ceanglais an Aontais agus go bhféachfar leis na cleachtais Eorpacha is fearr a chóineasú.
Leis na hathchóirithe i margadh an tsaothair, táthar ag súil go ndéanfar athbhreithniú ar chreataí na cómhargála agus ar chreataí lena socraítear pá, ar ghníomhaíocht thionsclaíoch agus ar an dífhostú comhchoiteann. Ba cheart an tsaincheist maidir leis an obair neamhdhearbhaithe a bheith ina príomhábhar tosaíochta freisin.
Clár maidir le príobháidiú
Táthar ag súil freisin go gcuirfidh an Ghréig clár maidir le príobháidiú chun feidhme mar aon le beartais a thacaíonn leis an infheistíocht. Gheall údaráis na Gréige go nglacfaidís reachtaíocht chun an príobháidiú trédhearcach a áirithiú.
Ina theannta sin, ar chuid de choinníollacha an chláir, tá ceangal maidir le ciste neamhspleách a bhunú, a ndéanfaidh údaráis na Gréige é a bhainistiú faoi mhaoirseacht institiúidí ábhartha an Aontais. Beidh sé de chúram ar an gciste sócmhainní stáit na Gréige, a ndearnadh meastóireacht neamhspleách orthu, a phríobháidiú.
I gcomhréir leis an ráiteas ón gCruinniú Mullaigh Euro dar dáta an 12 Iúil 2015, bainfear leas as na cistí a shaothrófar ón gclár maidir le príobháidiú, mar a mheastar, chun an méid a leanas a dhéanamh:
athchaipitliú na mbanc agus sócmhainní eile a aisíoc
cóimheas fiachais-OTI na Gréige a laghdú
Ráiteas ó Chruinniú Mullaigh an Limistéir Euro, An Bhruiséil, 12 Iúil 2015
Nuachóiriú a dhéanamh ar an riarachán stáit agus ar an riarachán poiblí
Tá sé ar cheann de phríomhthosaíochtaí an chláir nuachóiriú a dhéanamh ar an riarachán stáit agus ar an riarachán poiblí. Sprioc a bhfuil tábhacht ar leith léi is ea éifeachtúlacht na hearnála poiblí a mhéadú maidir le hearraí agus seirbhísí riachtanacha poiblí a chur ar fáil.
Áirítear leis an gclár bearta chun feabhas a chur ar éifeachtúlacht an chórais bhreithiúnaigh agus treisiú leis an gcomhrac i gcoinne na héillitheachta. Ceanglaítear leis freisin feabhas a chur ar neamhspleáchas institiúideach agus oibriúcháin na n-institiúidí náisiúnta amhail riarachán ioncaim agus an t-údarás staidrimh (ELSTAT).
Cúnamh airgeadais faoin gClár
Táthar réidh le cúnamh airgeadais suas le EUR 86 bhilliún a chur ar fáil tríd an Sásra Cobhsaíochta Eorpach. Bailíonn SCE an maoiniú trí na margaí airgeadais agus cuireann sé iasachtaí ar fáil do rialtas na Gréige ansin.
Le Clár nua don Ghréig faoin gCiste Airgeadaíochta Idirnáisiúnta, laghdófaí an méid a bheadh ag teastáil ó SCE.
Ina theannta sin, d'fhéadfaí an méid cúnaimh airgeadais atá de dhíth ar an nGréig a laghdú dá mbeadh teacht aici an athuair ar iasachtaí ó na margaí airgeadais agus an clár á chur chun feidhme aici. Ina theannta sin, beidh tionchar ar an tsuim sin freisin ag cé mar a éiríonn leis na bearta athchóirithe a dhéanfaidh an Ghréig, lena n-áirítear príobháidiú sócmhainní an Stáit.
Cúnamh airgeadais don Ghréig ón Sásra Cobhsaíochta Eorpach
Níl an acmhainn seo ar fáil faoi láthair ach amháin sa teanga (sna teangacha) seo a leanas:
Tacaíocht ón Sásra Eorpach um Chobhsaíocht Airgeadais (EFSM)
Le linn na gcaibidlíochtaí faoin gclár nua, chuir an EFSM iasacht idirlinne EUR 7 mbilliún ar fáil don Ghréig.
Íocadh ar ais an iasacht nuair a cuireadh tús le clár SCE, agus cuireadh san áireamh é san EUR 86 bhilliún a bhí curtha ar leataobh do chlár SCE.
An cúnamh airgeadais a íoc
Cuirtear cúnamh airgeadais ar fáil don Ghréig i dtráinsí ar leith agus iad foroinnte ina bhfothráinsí agus ina dtráthchodanna.
Eiseofar gach tráthchuid má chuirtear chun feidhme go rathúil na coinníollacha a comhaontaíodh.
Is ionann an chéad tráinse faoi chlár SCE agus EUR 26 bhilliún; ar an 19 Lúnasa 2015, tráth ar fhormheas Bord Gobharnóirí SCE é, a eisíodh é; EUR 24.1 billiún ar fad a tugadh don Ghréig.
Ar an 24 Bealtaine 2016, thacaigh an Grúpa Euro le comhaontú ar leibhéal na foirne maidir leis an gcéad athbhreithniú ar an gclár, lenar réitíodh an bealach chun go bhféadfaí an dara tráinse (EUR 10.3 billiún) den chúnamh airgeadais a eisíoc i dtráthchodanna áirithe, nuair a bheidh na nósanna imeachta ábhartha maidir le formhuiniú curtha i bhfeidhm ag an Sásra agus Ballstáit an limistéir euro.
Ar an 9 Meitheamh 2016, d’fhoilsigh an Coimisiún Eorpach tuarascáil ar chomhlíonadh an mheabhráin tuisceana i gcomhthéacs an chéad athbhreithniú ar an gclár. Leis an tuarascáil ar chomhlíonadh, agus anailís nuashonraithe ar inbhuanaitheacht fiachais san áireamh inti freisin, tugadh meastóireacht dhearfach fhoriomlán ar chur chun feidhme an chláir agus eisíodh an chéad tuairim go mbeadh an chéad saoradh eile de chúnamh airgeadais indéanta chun riachtanais seirbhísithe fiachais a chumhdach agus an riaráiste a imréiteach.
Ar an 15 Meitheamh 2017, chuir an Grúpa Euro agus na hinstitiúidí bailchríoch ar an bplé i dtaca leis an dara hathbhreithniú ar an gclár, lena réitítear an bealach chun an tríú tráinse cúnaimh a íoc amach, dar luach EUR 8.5 billiún.
Eisíodh é nuair a d'fhormheas Bord Gobharnóirí an tSásra Chobhsaíochta Eorpaigh an cúnamh airgeadais ar an 19 Lúnasa 2015.
Curtha ar leataobh d'athchaipitliú na mbanc agus do réiteach na mbanc. Bhí sé ar fáil ón 23 Samhain 2015. I mí na Nollag 2015, rinneadh EUR 5.4 billiún a eisiúint as cuntas leithscartha SCE don Chiste Heilléanach um Chobhsaíocht Airgeadais (HFSF), tar éis don Choimisiún Eorpach cinntí ábhartha a ghlacadh maidir le státchabhair. Níor úsáideadh fós a bhfuil fágtha.
Á íoc amach i dtráthchodanna éagsúla.
An dara fothráinse, an chéad tráthchuid
Ar an 20 Lúnasa 2015 a eisíodh.
An dara fothráinse, an dara tráthchuid,
Eisíodh é ar an 24 Samhain 2015, nuair a cuireadh chun feidhme go rathúil an chéad sraith de gharspriocanna.
An dara fothráinse, an tríú tráthchuid
Eisíodh é ar an 23 Nollaig 2015, nuair a cuireadh chun feidhme go rathúil an dara sraith de gharspriocanna.
D’údaraigh bord stiúrthóirí SCE an dara tráinse ar an 17 Meitheamh 2016.
An dara tráinse, an chéad fhothráinse
An eisíocaíocht arna húdarú ag bord stiúrthóirí SCE ar an 17 Meitheamh 2016.
An dara tráinse, an dara fothráinse
Thug an Grúpa Euro formheas polaitiúil ar an 10 Deireadh Fómhair 2016. Thug bord stiúrthóirí SCE údarú chun an eisíocaíocht a dhéanamh ar an 25 Deireadh Fómhair. Úsáidfear an méid sin le haghaidh fiachas a sheirbhísiú.
An dara tráinse, an tríú fothráinse
Thug bord stiúrthóirí SCE údarú chun an eisíocaíocht a dhéanamh ar an 25 Deireadh Fómhair, tar éis measúnú dearfach a fháil maidir le glanriaráistí na Gréige a imréiteach. Íocfar an méid sin isteach i gcuntas tiomnaithe le haghaidh riaráistí a ghlanadh.
D’fhormhuinigh an Grúpa Euro íocaíocht an tríú tráinse go polaitiúil ar an 15 Meitheamh 2017.
An tríú tráinse, an chéad fhothráinse
D’eisíoc an SEC an chéad tráinse ar an 10 Iúil 2017. As an méid sin, úsáidfear EUR 6.9 billiún chun na riachtanais a bhaineann le fiachas a sheirbhísiú agus EUR 0.8 billiún le haghaidh riaráistí a imréiteach. Nuair a bhí an tríú tráinse, dar luach EUR 8.5 billiún, formheasta aige ar an 7 Iúil 2017 a rinne bord stiúrthóirí SCE an cinneadh an chéad fhothrainse a eisíoc.
Déanann na hinstitiúidí (an Coimisiún Eorpach, i gcomhar le BCE, SCE agus CAI) faireachán ar an dul chun cinn a dhéantar maidir le cur chun feidhme an chláir. Seoltar misin athbhreithnithe chun na hAithne (gach trí mhí go hiondúil), agus féadtar iad a fhorlíonadh le misin eatramhacha.
Tá deis ann trí bhíthin na n-athbhreithnithe sin toimhdí maicreacnamaíocha agus coinníollacha an chláir a nuashonrú ag brath ar an dul chun cinn a bheidh déanta ag údaráis na Gréige maidir le coinníollacha an chláir a chur chun feidhme.
Cuireadh an chéad athbhreithniú ar an gclár i gcrích i mí an Mheithimh 2016, lenar réitíodh an bealach chun an dara tráinse cúnaimh airgeadais a eisiúint, dar luach EUR 10.3 billiún.
Ráiteas ón nGrúpa Euro maidir leis an nGréig, 24 Bealtaine 2016
Níl an acmhainn seo ar fáil faoi láthair ach amháin sa teanga (sna teangacha) seo a leanas:
Tuarascáil ar chomhlíonadh i gcomhthéacs an chéad athbhreithnithe ar chlár coigeartaithe maicreacnamaíoch na Gréige, Meitheamh 2016
Níl an acmhainn seo ar fáil faoi láthair ach amháin sa teanga (sna teangacha) seo a leanas:
Cuireadh an dara hathbhreithniú ar an gclár i gcrích i mí an Mheithimh 2017. Réitítear an bealach leis chun an tríú tráinse cúnaimh airgeadais, atá ar fáil don Ghréig faoin gclár, a íoc amach. EUR 8.5 billiún is luach don tráinse. Bainfear úsáid as chun riachtanais airgeadais reatha na Gréige a chumhdach, chun riaráistí a imréiteach agus chun an deis a chur ar fáil tosú ar airgead tirim maolánach a charnadh.
Ráiteas ón nGrúpa Euro maidir leis an nGréig, 15 Meitheamh 2017
Níl an acmhainn seo ar fáil faoi láthair ach amháin sa teanga (sna teangacha) seo a leanas:
Tuarascáil ar chomhlíonadh i gcomhthéacs an tríú clár coigeartaithe eacnamaíoch don Ghréig — an dara hathbhreithniú, Meitheamh 2017
Níl an acmhainn seo ar fáil faoi láthair ach amháin sa teanga (sna teangacha) seo a leanas:
I gcomhréir le Conradh SCE, bíonn clár CAI á lorg de ghnáth in éineacht le clár SCE. I gcás an tríú clár don Ghréig, beidh an cinneadh a dhéanfaidh an Ciste maidir le tacaíocht bhreise airgeadais a chur ar fáil don Ghréig, beidh sé sin ag brath ar a mheasúnú i dtaca leis na hathchóirithe ar an mbeartas poiblí a dtugtar fúthu agus inbhuanaitheacht fiachais na tíre.
Ag cruinniú an Ghrúpa Euro ar an 15 Meitheamh 2017, d’fhógair CAI go bhfuil sé de rún aige moladh do Bhord Feidhmiúcháin CAI iarraidh na Gréige ar shocrú teannta dar fad 14 mhí a fhormheas i bprionsabal.
Stiúrthóir Bainistíochta an Chiste Airgeadaíochta Idirnáisiúnta (CAI), Christine Lagarde le moladh go ndéanfaí an socrú teannta nua don Ghréig a fhormheas i bprionsabal, 15 Meitheamh 2017 (preaseisiúint)
Níl an acmhainn seo ar fáil faoi láthair ach amháin sa teanga (sna teangacha) seo a leanas:
Ceisteanna coitianta faoi fhormheas i bprionsabal ó CAI agus faoin nGréig
Níl an acmhainn seo ar fáil faoi láthair ach amháin sa teanga (sna teangacha) seo a leanas:
Bhí dhá chlár choigeartaithe ag an nGréig sa tréimhse 2010-2015.
Cuireadh an maoiniú le linn an chéad chláir choigeartúcháin ar fáil ar bhonn iasachtaí déthaobhacha ó Bhallstáit an limistéir euro chun na Gréige tríd an sásra 'Saoráid Iasachta na Gréige'. D'fhógair an Grúpa Euro an méid sin ar an 2 Bealtaine 2010.
Faoin gcéad chlár, EUR 52.9 billiún ar fad de chúnamh airgeadais a fuair an Ghréig. D'íoc an Ciste Airgeadaíochta Idirnáisiúnta suim bhreise dar luach thart ar EUR 20 billiún amach.
Tháinig an dara clár coigeartaithe in ionad an chéad chláir. D’fhormhuinigh an Grúpa Euro é ar an 9 Márta 2012 agus bhí sé i bhfeidhm go dtí Meitheamh 2015.
Chuir Ballstáit an limistéir euro maoiniú ar fáil tríd an tSaoráid Eorpach um Chobhsaíocht Airgeadais (EFSF). I rith na tréimhse sin, d'íoc EFSF EUR 141.8 billiún amach agus d'íoc CAI thart ar EUR 12 bhilliún amach.
Doiciméid ghaolmhara agus foilseacháin ghaolmhara
An tAontas Eacnamaíoch agus Airgeadaíochta — téacsanna dlíthiúla agus polaitiúla
An t-aontas eacnamaíoch agus airgeadaíochta
Cúnamh airgeadais don Ghréig (suíomh gréasáin an Choimisiúin)
Níl an acmhainn seo ar fáil faoi láthair ach amháin sa teanga (sna teangacha) seo a leanas:
Cúnamh airgeadais don Ghréig ón Sásra Cobhsaíochta Eorpach
Níl an acmhainn seo ar fáil faoi láthair ach amháin sa teanga (sna teangacha) seo a leanas:
Amlíne: Clár na Gréige
Athbhreithnithe go deireanach an 10/07/2017
An bhfuil rud éigin cearr leis an leathanach seo?
Do thrácht Tá do bharúil ag teastáil.
Níor cheart gur comhlánaíodh an réimse seo.
Foireann í Ardrúnaíocht na Comhairle atá freagrach as cabhrú leis an gComhairle Eorpach agus le Comhairle an Aontais Eorpaigh. Cuidíonn sí le hobair na Comhairle a eagrú agus le háirithiú go mbeidh an obair sin comhleanúnach agus go gcuirtear chun feidhme clár 18 mí na Comhairle.
Tabhair cuairt ar an gComhairle